text: DMI varsler storm ved vestkysten torsdag aften og nat
  17 november 2016 kl. 11.39
  I de sene aftentimer og natten til fredag kan beboere ved vestkysten se frem til en rusketur. Det sker, når vindstød af stormstyrke trækker ind fra Nordsøen.
  De kraftige vindstød opstår i forbindelse med et lille, men hidsigt lavtryk, der først på aftenen dannes over den sydvestlige del af Nordsøen.
  Herfra bevæger lavtrykket sig mod nordøst til den sydlige del af Norge. Det er under denne tur, lavtrykket uddybes og en overgang altså giver anledning til vindstød af  stormstyrke i Vest- og Nordjylland.
  Her kan du se en grafisk fremstilling af DMI prognose for blæsevejrets vandring:
  Grafik:  Lars Henriksen, DMI.
   
  I tidsrummet fra torsdag aften kl. 21 til fredag morgen kl. 8 forventer DMI  kuling med 14-18 m/s fra sydvest, med vindstød af stormstyrke, 25-28 m/s.
  Vindstød af stormstyrke betyder, at tagsten kan blæse ned, store grene knækker, træer kan vælte og spærre tog- og vejstrækninger.
  DMI varsel om vindstød af stormstyrke. : https://t.co/HsShtHFM2H pic.twitter.com/doZHabPjAs
  
  